Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-92/20

Датум: 09.12.2020. године

На основу члана 48. став 2., а у вези са ставовима 3., 4. и 5. истог члана, Закона о локалној самоуправи Републике Српске („Службени гласник Републике Српске“, бр. 97/16 и 36/19), члана 37. Статута општине Хан Пијесак („Службени гласник општине Хан Пијесак“ бр. 10/17), на приједлог Комисије за избор и именовање, Скупштина општине Хан Пијесак на сједници одржаној дана 09.12.2020. године, донијела је

**Р Ј Е Ш Е Њ Е**

**о именовању Комисије за примопредају дужности**

1. Именује се Комисија за примопредају дужности између начелника општине и службеника на руководећим радним мјестима у Општинској управи општине Хан Пијесак у сљедећем саставу:

1. **Наташа Гавриловић, предсједник,**

**Гордана Кнежевић, замјеник предсједника,**

1. **Коса Радуловић, члан,**

**Синиша Новаковић, замјеник члана,**

1. **Ранка Алемпић, члан,**

**Владан Тодоровић, замјеник члана.**

2. Комисија се именује на период од четири године, са могућношћу поновног именовања.

3. Задатак Комисије из тачке 1) овог рјешења је да изврши примопредају дужности и сачини записнике у складу са чланом 46. и 49. Закона о локалној самоуправи („Службени гласник Републике Српске“ број 97/16 и 36/19), а све у роковима прописаним чланом 47. наведеног Закона.

4. Ово рјешење ступа на снагу даном доношења, а објавиће се у „Службеном гласнику општине Хан Пијесак“.

О б р а з л о ж е њ е

Чланом 46. став 1. Закона о локалној самоуправи („Службени гласник Републике Српске“ број 97/16 и 36/19) прописано је да се у случају престанка мандата функционера јединице локалне самоуправе, врши примопредаја дужности између функционера, као и службеника на руководећим радним мјестима. Чланом 48. истог закона прописано је да се примопредаја дужности врши у присуству Комисије за примопредају дужности, коју именује скупштина на период четири године, са могућношћу поновног именовања, те да комисија има три члана, који се именују из реда запослених у општинској управи, од којих је један члан предсједник комисије, а чланови комисије имају замјенике. С обзиром на изложено, ријешено је као у диспозитиву рјешења.

УПУТСТВО О ПРАВНОМ СРЕДСТВУ: Против овог рјешења не може се уложити жалба, али се може покренути управни спор пред Окружним судом у Источном Сарајеву, у року од 30 дана од дана достављања рјешења.

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Михаела Томовић)

Достављено:

1. Именованим (х6),
2. Начелнику општине,
3. Предсједнику Скупштине,
4. Секретару,
5. На оглас,
6. Архиви.